
Privind aprobarea documentației tehnico-economice - faza P.T, a indicatorilor 
tehnico-economici și a anexei privind descrierea sumară a investiției, pentru obiectivul                                                         " Reabilitare termică bloc, str. Surorile Martir Caceu, nr.27, Bl. A2"
Având în vedere Expunerea de motive nr. SC2017 - 22392/07.09.2017 a Primarului Municipiului Timișoara și Proiectul de hotărâre privind obiectivul de investiții "Reabilitare termică bloc, Surorile Martir Caceu, nr.27, Bl. A2",  prin care se propune aprobarea documentației tehnico-economice - faza P.T., a indicatorilor tehnico - economici și a anexei privind descrierea sumară a investiției, pentru obiectivul "Reabilitare termică bloc, str. Surorile Martir Caceu, nr.27, Bl. A2",


Facem următoarele precizări: În conformitate cu condițiile specifice de accesare a fondurilor în cadrul Programului Operaţional Regional 2014-2020, Axa prioritară 3 - Sprijinirea  tranziţiei cãtre o economie cu emisii scãzute de carbon, Prioritatea de investiţii 3.1 - Sprijinirea eficienţei energetice, a gestionãrii inteligente a energiei şi a utilizãrii energiei din surse regenerabile în infrastructurile publice, inclusiv în clãdirile publice, şi în sectorul locuinţelor, Operaţiunea A - Clădiri Rezidenţiale, una dintre anexele obligatorii la depunerea cererii de finanțare este Hotărârea consiliului local de aprobare documentaţiei tehnico-economice şi a indicatorilor tehnico-economici, inclusiv anexa privind descrierea sumară a investiţiei propusă a fi realizată prin proiect.
Proiectul tehnic a fost contractat în baza O.U.G. nr. 18 /04.03. 2009 (*actualizată*) privind creşterea performanţei energetice a blocurilor de locuinţe și cu respectarea prevederilor H.G. nr. 28/2008(*actualizată*) privind aprobarea conţinutului-cadru al documentaţiilor tehnico-economice aferente investţiilor publice.

Precizăm că emiterea proiectului de hotărâre are la bază documentația tehnico - economică nr.79/2016, faza P.T., elaborată în baza H.G. nr. 28/2008(*actualizată*), de către prestatorul serviciilor de proiectare și asistență tehnică din partea proiectantului - SC Eurodraft Proiect SRL. 

În concluzie, prin Proiectul nr. 79/2016 s-au stabilit următoarele:

-  valoarea totală estimată a investiţiei conform devizului general, ca fiind de 825,302,01 lei (inclusiv TVA), din care C+M are valoarea de  711.367,35 lei (inclusiv TVA);
- indicatorii tehnico - economici rezultați în urma elaborării Proiectului tehnic, faza P.T., conform     Anexei 1 la prezentul Raport de specialitate;

- Descrierea sumară a investiţiei propusă a fi realizată prin proiect, conform Anexei 2 la prezentul Raport de specialitate.

Având în vedere prevederile legale expuse în prezentul raport, respectiv H.G. nr. 28/2008(*actualizată*) și  Ghidul specific pentru POR 2014-2020, Axa prioritară 3, Prioritatea 3.1, apreciem că proiectul de hotărâre privind aprobarea documentației tehnico-economice – faza P.T., a indicatorilor tehnico - economici și a anexei privind descrierea sumară a investiției, pentru obiectivul "Reabilitare termică bloc, Surorile Martir Caceu, nr.27, Bl. A2", îndeplinește condițiile pentru a fi supus dezbaterii și aprobării plenului consiliului local. 

